Knut Gamborg Nilsen

Knut Gamborg Nilsen (født 16. februar 1920 i Drammen, død 2. mars 1997) var en norsk frontkjemper og medlem av statspolitiet i Norge under andre verdenskrig. Han ble i landssvikoppgjøret etter krigen dømt til livsvarig tvangsarbeid, men senere benådet og løslatt.

 Bakgrunn 
Han var i 1940 ansatt som ekstrakontorist ved Drammen politikammer og meldte seg 23. oktober 1940 inn i NS og Hirden. Han deltok i Torgslaget i Drammen 19. desember 1940.Nådeløse Nordmenn - Hirden, s 247

 Waffen-SS 
Han vervet seg til Den Norske Legion i juni 1941 og ble etter endt rekruttskole ved Fallingbostel i Tyskland sendt til Leningradfronten sammen med resten av Legionen hvor de ankom 18. februar 1942. De ble plassert i 2. SS infanteribrigade og tok opp stillinger ved Krasnoye Selo. Nilsen var maskingeværskytter og senere melder ved bataljons og regimentstabene.Brev til politidepartementet, datert 03.04.1944

Han ble 1. april 1943 forfremmet til rottenführer og meldte seg videre til 23. SS Panzergrenadierregiment «Norge» i mars 1943 da Legionen ble oppløst. Han fullførte underoffisersskole i Tyskland sommeren 1943 før han ble sendt sammen med resten av regiment «Norge» fra Kroatia til Leningradfronten.Brev til Jonas Lie, dat.19.07.1944
Rett etter den russiske «Krasnoje Selo»-offensiven i slutten av januar 1944, ble Nilsen sendt til Graz i Østerrike, antagelig såret, hvor han ble dimittert 7. februar.Dimmepapirer. Datert Graz, Østerrike 07.02.1944

 Statspolitiet 
Han begynte ved den politiske avdeling, Drammen Politikammer 13. mars 1944 som konstabel. Han ble forfremmet til overkonstabel 19. september og betjent 1. november 1944, og ble tilsluttet Drammen Politikammer fra Ordenspolitiets Beredskapsavdeling i Oslo (Opos).Brev fra Opos beredsk.avd.Oslo datert. 21 og 22.07.1944Brev fra Politidepartementet datert. 23.10.1944

Han deltok i arrestasjoner og avhør helt frem til freden. I en rapport av hjemmefronten i september 1944, ble Nilsen ansett som en meget farlig angiver og "nazi-politimann".Rapport fra Norge. datert  06.09.1944  I en aksjon mot motstandsfolk i Drammensmarka ved Lelangen 12. oktober 1944, kom det til skuddveksling og Nilsen fikk skutt ut tenner og et streifskudd i pannen. Han ble forsøkt likvidert av motstandsbevegelsen ved sitt hjem julen 1944, men slapp unna med mindre skader.Motstandskamp og Krigsseilas s.

Han tilsluttet seg Hirdens Alarmenhet fra 1945, så deltok og organiserte hirdrassiaer inkludert aksjoner i Eggedal 23. og 26. april 1945 i sammenheng med Haglebuslaget Nådeløse Nordmenn - Hirden. s. 722-725

Han ble arrestert i sitt hjem 9. mai 1945 og ble i landsvikoppgjøret dømt til livsvarig tvangsarbeid. Han sonet ved Akershus Kretsfengsel, Gulskogen leir og Bjørkelangen Tvangsarbeidsleir. Senere benådet og løslatt.Nådeløse Nordmenn - Statspolitiet. s. 358

 Litteratur 
 Geir Brenden, Eirik Veum De som Falt. Vega forlag (2009) ISBN 978-82-8211-157-7
 Audun Knappen Motstandskamp og krigsseilas – Drammen, Skoger, Lier 1940–1945"" (1998)
 Eirik Veum Nådeløse nordmenn. Statspolitiet 1941–1945 Kagge forlag (2012) ISBN 978-82-489-1174-6
 Eirik Veum Nådeløse nordmenn. Hirden Kagge forlag (2013) ISBN 978-82-489-1451-8
 Eirik Veum Nådeløse nordmenn. Gestapo'' Kagge forlag (2014) ISBN 978-82-489-1507-2

 Referanser 

 Eksterne lenker 
 Våre egne torturister 

Kategori:Personer fra Drammen kommune
Kategori:Norske statspolitifolk
Kategori:Norske frontkjempere
Kategori:Medlemmer av Nasjonal Samling
Kategori:Nordmenn fra andre verdenskrig
Kategori:Nordmenn dømt i landssvikoppgjøret etter krigen